Da Thomas Kraft (* 22. Juli 1988 in Kirchn) is a deitscha Fuaßboitorwart, da beim Hertha BSC spuit. Davor hot a vo 2004 bis 2011 fian FC Bayern Minga gspuit. Zeascht is a dort in da Jugndmannschaft gwesn, bis a 2006 ois dritta Torwart in de zwoate Mannschaft kumma is. Im Jahr 2008 hot a an Vatrog mit da easchtn Mannschaft kriagt, wobei a oba no weitahin fia de zwoate Mannschaft gspuit hot, wo a inzwischn de Position ois Stammtorwart übanumma hot.